Document ID: 31997R0712

ΚΑΝΟΝΙΣΜΟΣ (ΕΚ) αριθ. 712/97 ΤΟΥ ΣΥΜΒΟΥΛΙΟΥ της 22ας Απριλίου 1997 περί ειδικού μέτρου υπέρ των παραγωγών κεφαλοπόδων που είναι εγκατεστημένοι στις Καναρίους Νήσους
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι ο κανονισμός (ΕΟΚ) αριθ. 1911/91 του Συμβουλίου, της 26ης Ιουνίου 1991, για την εφαρμογή των διατάξεων του κοινοτικού δικαίου στις Καναρίους Νήσους (4), προβλέπει ότι η κοινή αλιευτική πολιτική εφαρμόζεται εκεί συνοδευόμενη από ειδικά μέτρα που αποβλέπουν στο να ληφθούν υπόψη, ενδεχομένως, οι ιδιαιτερότητες της παραγωγής των Καναρίων Νήσων 7
ότι στο πλαίσιο αυτό, ο κανονισμός (ΕΟΚ) αριθ. 1658/93 του Συμβουλίου, της 24ης Ιουνίου 1993, για τη θέσπιση ειδικού μέτρου υπέρ των παραγωγών κεφαλοπόδων που είναι εγκατεστημένοι στις Καναρίους Νήσους (5), επέτρεψε τη διατήρηση της ανταγωνιστικότητας και τη βελτίωση αυτής της παραγωγής στην περιοχή 7
ότι οι όροι του οικονομικού περιβάλλοντος του τομέα, και ιδιαίτερα οι δυσκολίες διάθεσης υπό ανταγωνιστικούς όρους της παραγωγής κεφαλοπόδων της περιοχής παραμένουν 7 ότι ως εκ τούτου, πρέπει να συνεχιστεί το καθεστώς που θεσπίστηκε το 1993 7 ότι, ωστόσο, το μέτρο αυτό πρέπει να περιορίζεται σε συγκεκριμένες ποσότητες και ποσά 7 ότι, λόγω της αβεβαιότητας που επικρατεί όσο αφορά τους όρους ανταγωνισμού που αντιμετωπίζουν οι παραγωγοί, πρέπει να περιοριστεί η διάρκεια του ειδικού μέτρου και να προβλεφθεί η δυνατότητα μείωσης της διάρκειας και του ύψους της εν λόγω ενίσχυσης 7
ότι οι λεπτομέρειες εφαρμογής του παρόντος κανονισμού πρέπει να τεθούν σύμφωνα με τη διαδικασία που προβλέπεται στο άρθρο 32 του κανονισμού (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως της αγοράς στον τομέα των προϊόντων αλιείας και υδατοκαλλιέργειας (6),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Θεσπίζεται για μια μεταβατική περίοδο ετήσια ενίσχυση υπέρ των παραγωγών κεφαλοπόδων που είναι εγκατεστημένοι στις Καναρίους Νήσους.
2. Η ενίσχυση που αναφέρεται στην παράγραφο 1 ορίζεται σε 108 Ecu ανά τόνο για μέγιστη ποσότητα 30 000 τόνων ανά έτος, και δεν μπορεί να υπερβαίνει ένα ποσό ισοδύναμο του 2,5 % της ετήσιας αξίας της παραγωγής.
3. Η μεταβατική περίοδος εφαρμογής της ενίσχυσης, που προβλέπεται στην παράγραφο 1, αρχίζει την 1η Ιανουαρίου 1996 και λήγει στις 31 Δεκεμβρίου 1997.
Η διάρκεια και το ύψος της ενίσχυσης μπορούν να μειωθούν με τη διαδικασία που αναφέρεται στο άρθρο 2 εάν τα στοιχεία στα οποία βασίζεται η χορήγηση της ενίσχυσης, η οποία αναφέρεται στην παράγραφο 1, μεταβληθούν.
Άρθρο 2
Οι λεπτομέρειες εφαρμογής του άρθρου 1 καθορίζονται με τη διαδικασία που ορίζεται στο άρθρο 32 του κανονισμού (ΕΟΚ) αριθ. 3759/92.
Άρθρο 3
Το ειδικό μέτρο που προβλέπεται από τον παρόντα κανονισμό θεωρείται ως παρέμβαση που προορίζεται να ρυθμίσει τις γεωργικές αγορές κατά την έννοια του άρθρου 3 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (7). Χρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 22 Απριλίου 1997.

Labels: 19
3
6
18
15